Pegasus (mythologia)

Pegasus, Graece Πήγασος, equus alatus est ex fabulis Graecis notus, Posidonis "Nigricomi"Hesiodi Theogonia 278. et Medusae filius. Cum enim Perseus Medusam decollaret, Pegasus et Chrysaor magnus ex vulnere nati sunt.Theogonia 280-281.  VIII.6.21. Statim natus Pegasus ad caelum apud Iovem evolavit, ubi habitat.

Neptunus Pegasum ad Bellerophontem misitHesiodi frg. 245.. Sunt etiam qui Bellerophontem tradant Pegasum Minerva adiuvante, Corinthi ad fontem Pirenem cum potaret, ad mansuetudinem domuisse. Certe Pegaso equitans ChimaeramTheogonia 325; cf. etiam Homeri Iliadis 6.183. et Amazones vicit.Pindari carmina Olympiaca 13.84 ff. Idem cum Pegaso usus in caelum equitare conaretur, praecipitatus est.Pindari carmina Isthmica 7.44 ff. Pedibus Pegasi nonnulli fontes suscitati esse narrantur, in primis Hippocrene in Helicone monte Musis consecrato VIII.6.21.

Ita studiosorum alii in nomine Pegasi vocabulum Graecum πηγή ('fons') agnoscunt; sunt etiam alii, qui vocabulum πηγός ('concretus, firmus') reperire malint.

Apud antiquos ignota erat fabula illa divulgata, Pegasum, equum poetarum, in Helicone monte habitare ad fontem Musarum luci. Sunt enim ista nostrorum temporum - ut ita dicamus - mystificatio, qua poetarum explanetur inspiratio ab alto concepta.

 Notae 

Categoria:Animalia fabulosa Graeca
Categoria:Bestiae heraldicae
Categoria:Equi fabulosi
Categoria:Hybridae fabulosae
Categoria:Neptunus (deus)